Projekte | Self-Directed Learning | Opvoedkunde | NWU | Noordwes-Universiteit
Tweedens, ten einde data in te samel om die navorsingsdoelwit soos hierbo genoem, te bereik, sal kortleerprogramme (KLP’e) (die intervensie) ontwikkel word waarin wetenskaponderwysers deur middel van opleiding en die voorsiening van hulpbronne bygestaan word in die gebruik van innemende pedagogieë om blywende vraagstukke in wetenskaponderwys aan te roer. Die intervensie behels die gebruik van innemende pedagogieë soos die gebruik van alledaagse goedkoop materiaal (science-on-a-shoestring) om die beginsels van die aard van wetenskap in die klaskamer met onvoldoende hulpbronne, ondersoekendeleer, poppespel, koöperatiewe leer (KL), projekgebaseerde leer (PrGL) en probleemgebaseerde leer (PGL) onderrig-leerbenaderings te verwesenlik ten einde deelnemende wetenskaponderwysers se pedagogiese inhoudskennis (PIK) en hul selfgerigtheid in leer te ontwikkel.
1. Om die KLP te ontwikkel waaraan wetenskaponderwysers sal deelneem deur gebruik te maak van ondersoekendebenaderings in die klaskamer deur alternatiewe (science-on-a-shoestring) benaderings te gebruik. Die beoogde projek sal onderwysers wat hierdie KLP’e bywoon van bekostigbare wetenskap-toestelle voorsien wat in klaskamers met onvoldoende hulpbronne gebruik kan word. Die navorsers sal bepaal of dit meer ondersoekendebenaderings in die wetenskapklaskamer meebring.
2. Om die waarde van poppespel te bepaal in die onderrig van wetenskapleerders oor die aard van wetenskap, inheemse kennis, gesondheidsvraagstukke, MIV/VIGS, sosiale geregtigheidskwessies en omgewingsvraagstukke.
3. Om die effek te bepaal van die gebruik van die VIGS-toestel en papiermikroskope (foldscope) in die wetenskapsklaskamer, en om wetenskapsonderwysers se standpunte vas te stel oor hul eie PIK-ontwikkeling as gevolg van die intervensie.
4. Om onderwysers se standpunte vas te stel oor hoe die VIGS-toestel en papiermikroskope leerders se begrip van die aard van wetenskap tydens die implementeringsfase ondersteun.
5. Om wetenskaponderwysers se standpunte vas te stel oor die gebruik van die DNS- en proteïensintese-toestelle in die Lewenswetenskap-klaskamer en hoe hulle PIK gedurende die KLP ontwikkel kan word.
6. Om wetenskaponderwysers se PIK te ontwikkel deur hulle die geleentheid te bied om deel te neem aan die ontwikkeling van leerervarings, wat leerders se werklike ervarings (gekontekstualiseerde wetenskaponderwys) gedurende die KLP insluit.
7. Om wetenskaponderwysers se werklike ervaringe van die gebruik van die DNS-toestelle te beskryf, en of die gebruik daarvan wel hul sienings oor sosiale geregtigheidskwessies beïnvloed het.
8. Om vas te stel watter faktore wetenskaponderwysers verhinder om goedkoop alternatiewe benaderings tot onderrig te gebruik, en om hul agentskap te ontwikkel om innoverende idees in die toekoms te gebruik in die afwesigheid van voldoende hulpbronne.
9. Om voor en ná die intervensie wetenskapsonderwysers se standpunte vas te stel oor die gebruik van goedkoop alternatiewe benaderings.
10. Om wetenskapsonderwysers se PIK (rakende ondersoekleer, PGL, PrGL en KL) tydens die KLP te ontwikkel.
11. Deur gebruik te maak van die KHAT as 'n navorsingslens om die probleme te identifiseer wat wetenskaponderwysers ondervind tydens die implementeringsfase van innemende pedagogieë.
12. Om die waarde van innemende pedagogieë vir selfgerigte leer te bepaal.
Hoe Kultuurhistoriese Aktiwiteitsteorie (KHAT) die beste gebruik sou kon word as ŉ navorsingslens in die studie van inkorporering van inheemse kennis in die WTIW-klaskamer.
Projekleier: Prof Hercules Nieuwoudt
Bron van befondsing: THRIP; 4de-geldstroom
ŉ Aflyn-tablet-ondersteunde portuurondersteuning-loodsprojek in same­werking met die Govern Mbeki Math Development Centre, NMMU
Om ŉ professionele leergemeenskap (PLG) van in-diens Wiskunde-onderwysers by projekskole te vestig en te ondersteun ten einde die effektiewe aflewering van die kurrikulum in hulle klasse te bevorder.
Om ŉ effektiewe Tablet&TouchTutor® inkubasie- en steunprogram op Saterdae vir geselekteerde Graad 10-12 Wiskundeleerders te implementeer ten einde selfgerigte leer te ontwikkel en te gebruik om Wiskunde-inhoudgaping aan te spreek te oorbrug en om die gaping tussen sekondêre en tersiêre onderwys ten spyte van sosio-ekonomiese uitdagings suksesvol te oorbrug.
Hierdie raamwerk kan ook gebruik word as bystand vir onderwysers om selfgerigte leerders te kultiveer. Onderwysers moet ook leerders se omgewings in ag neem wanneer SGL in die klaskamer aangewend word.
Die volgende doelwitte is vir hierdie navorsing geformuleer:
Om te bepaal hoe SGL binne ŉ unieke Suid-Afrikaanse omgewing gekonseptualiseer kan word om leerders as selfgerigte leerders te kultiveer;
Subdoelwit i: Om hierdie doelwit te verwesenlik, wil ons bepaal watter elemente van ŉ leerder se bestaan aangespreek moet word wanneer ŉ SGL-omgewing binne die Suid-Afrikaanse onderwysomgewing gebou word.
Subdoelwit ii: Om die invloed te bepaal van die verhouding tussen SGL en hierdie elemente (geïdentifiseer in Doelwit 1) op leerders se vermoë en gereedheid om effektiewe selfgerigte leerders te wees.
Om ŉ raamwerk te formuleer waarvolgens SGL effektief in klasse toegepas kan word om ŉ kultuur van SGL in Suid-Afrikaanse klaskamers te bou.
Dosente se skriftelike terugvoerpraktyke op studente assessering ter ondersteuning van self-gerigte leer: ‘n gevallestudie
Projekleier: Prof Kobus Lombard
Die teoretiese grondslae van terugvoer op studente assessering wat met die idee van self-gerigte leer resoneer bloot te lê.
Dosente se beskouinge van terugvoer op studente assessering wat met die idee van self-gerigte leer verband hou vas te stel.
Vas te stel hoe dosente skriftelike terugvoer, wat met die idee van self-gerigte leer verband hou, op studente assessering verskaf.